ඇමැති මණ්ඩල තීරණ දැනුම්දීම සඳහාජනමාධ්‍ය හා ප්‍රවෘත්ති අමාත්‍යාංශ ශ්‍රවණාගාරයේ ඊයේ (20) පැවැති මාධ්‍ය හමුවේදී ඇමතිවරයා මේ බව පැවැසීය.යාබදව පිහිටා ඇති පළාත් සභා දෙකක් හෝ කිහිපයක් ඒකාබද්ධ කොට තනි පළාත් සභාවක් පිහිටුවීම සඳහා ජනාධිපතිවරයාට බලය පැවරෙන 13වන අණ්ඩුක්‍රම ව්‍යවස්ථා සංශෝධනයේ සඳහන් විධිවිධාන අහෝසි කිරීම 19වන ව්‍යවස්ථා සංශෝධනයෙන් සිදු කැරෙන බවත් ඇමැතිවරයා මෙහිදී පැවැසීය.මීට අමතරව 13වන ව්‍යවස්ථා සංශෝධනයට අදාළව ඉදිරිපත්ව තිබෙන දෙවැනි යෝජනාව සම්බන්ධයෙන් කරුණු සාකච්ඡා කිරීම සඳහා වන පාර්ලිමේන්තු තේරීම් කාරක සභාව කඩිනමින් පත් කිරීමට රජය පියවර ගන්නා බවත් හෙතෙම සඳහන් කළේය.පළාත් සභා විෂය යටතට ගැනෙන කිසියම් කරුණක් සම්බන්ධයෙන් පනත් කෙටුම්පතක් පාර්ලිමේන්තුවට ඉදිරිපත් කිරීමේදී ඒ සඳහා සියලු පළාත් සභාවල අනුමැතිය අවශ්‍ය බවට සඳහන් වගන්තිය වෙනස් කොට පළාත් සභාවල බහුතර කැමැත්තෙන් එය සම්මත කරගැනීමට අවශ්‍ය ප‍්‍රතිපාදන සැලසීම මෙහි දෙවැනි යෝජනාව වේ.ඕනෑම ගිවිසුමක් ජනමතයට යටත් වන බව මෙහිදී පැවැසූ ඇමැතිවරයා, විශේෂයෙන් ම ජනතා පරමාධිපත්‍ය සමඟ ගැටෙන ප්‍රශ්නයක් නම් ඒ සම්බන්ධයෙන් පියවර ගැනීමේදී ජනතා පරමාධිපත්‍ය හා ව්‍යාවස්ථාවේ සඳහන් ප්‍රතිපාදන අනුව කටයුතු කරන බවත් කීය.